PATVIRTINTA

 Sedos Vytauto Mačernio gimnazijos

 direktoriaus 2024 m. lapkričio 18 d.

 įsakymu Nr. V- 112

**VIDURINIO UGDYMO INDIVIDUALAUS UGDYMO PLANO KEITIMO TVARKOS APRAŠAS**

**BENDROSIOS NUOSTATOS**

 1. Pasirinkto mokomojo dalyko, lietuvių kalbos ir literatūros, matematikos dalyko kurso ar dalyko modulio keitimo ir atsiskaitymo už programų skirtumus tvarkos aptašas ( toliau-Aprašas) reglamentuoja mokinių, besimokančių pagal vidurinio ugdymo programą, bendrojo ugdymo dalyko programos, dalyko kurso,, pasirenkamojo dalyko ar dalyko modulio keitimo tvarką.

2. Aprašo tikslas – reglamentuoti mokomojo dalyko (privalomai pasirenkamo ar pasirenkamojo), dalyko modulio, dalyko mokymosi kurso keitimo tvarką, sudarant galimybes mokiniams:

 2.1. optimaliau išnaudoti savo gebėjimus, polinkius, turimą patirtį;

 2.2. reguliuoti mokymosi krūvius;

 2.3. išvengti mokymosi nesėkmių;

 2.4. atsakingai ir kryptingai ugdytis siekiant sąmoningai užsibrėžtų tikslų ir karjeros.

 3.Tvarka parengta vadovaujantis Vidurinio ugdymo programos aprašu, patvirtinu 2023 m. balandžio 20 d. Nr. V-570, Nuosekliojo mokymosi pagal bendrojo ugdymo programas tvarkos aprašo, partvirtinto 2005 m. balandžio 5 d. Nr. ISAK-556 pakeitimais patvirtintais 2024 m. spalio 10 d. Nr. V-1136.

**MOKOMOJO DALYKO, DALYKO KURSO, MODULIO KEITIMAS**

 4. Vidurinio ugdymo programos mokiniams galima:

 4.1.keisti lietuvių kalbos ir literatūros, matematikos programos kursą,

 4.2.rinktis mokomojo dalyko (privalomai pasirenkamo ar pasirenkamojo) arba jo nebesimokyti,

 4.3.rinktis dalyko modulį arba jo nebesimokyti.

 5. Mokinys individualų ugdymo planą gali keisti:

 5.1.III klasėje pirmojo pusmečio pabaigoje,

 5.2.III klasėje antrojo pusmečio pabaigoje,

 5.3.IV klasėje pirmojo pusmečio pabaigoje.

 6. Keitimo tvarka:

 6. 1. Mokinys rašo prašymą gimnazijos direktoriui dėl individualaus ugdymo plano keitimo.

 6.2. Direktoriaus pavaduotojas ugdymui suderina mokinio individualaus ugdymo plano keitimo galimybes.

 6.3. Direktorius rašo įsakymą.

 6.4.Mokytojas, vadovaudamasis įsakymu, paruošia užduotis mokiniui, su mokiniu suderintu laiku organizuoja įskaitos laikymą, daro įrašus apskaitos lape. (1. Priedas)

 7. Mokiniui, kuris keičia lietuvių kalbos ir literatūros ar matematikos išplėstinį dalyko kursą į bendrąjį dalyko programos kursą ( iš A į B), pusmečio ar metiniu įvertinimu laikomas mokytojo organizuoto mokymosi pasiekimų patikrinimo pagal B kurso dalyko programą įvertinimas.

 8. Mokiniui, kuris keičia lietuvių kalbos ir literatūros ar matematikos bendrąjį dalyko kursą į išplėstinį dalyko programos kursą ( iš B į A), pusmečio ar metiniu įvertinimu laikomas mokytojo organizuoto mokymosi pasiekimų patikrinimo pagal A kurso dalyko programą įvertinimas.

 9. Mokiniui, kuris pasirenka mokytis naują dalyką ar dalyko modulį reikia atsiskaityti už praleistą to dalyko ar modulio programą iki pusmečio pabaigos, išlaikant įskaitą. Įskaitai mokinys pasiruošia savarankiškai . Dalyko modulio arba dalyko įskaitų pažymiai įrašomi apskaitos lape. Šie pažymiai įskaitomi kaip pusmečio ar metiniai. Modulio įskaitų įvertinimui kursas nerašomas.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 1. Priedas

Sedos Vytauto Mačernio gimnazijos mokinio (ės)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ATSISKAITYMO LAPAS

Atsiskaityti iki \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |
| --- | --- | --- | --- | --- | --- |
| Dalyko, dalyko modulio, pasirenkamojo dalykopavadinimas | Kursas | Įvertinimas | Atsiskaitymodata | Mokytojo vardas,pavardė | Mokyt.parašas |
| Esamas | Norimas |
|  |  |  |  |  |  |  |

 \_\_\_\_\_\_\_\_\_\_\_\_\_\_\_

 Mokinio parašas

Direktoriaus pavaduotoja ugdymui \_\_\_\_\_\_\_\_\_\_\_\_\_\_\_